ሰራተኛ ሰፈር ሁሉም ቤት ውስጥ መሐል አራዳ አለ። በቀይ ሽብር ሜዳ ላይ የተገደለ ተጫዋችን መለያ ህዝብ ቆራርጦ በመካፈል እቤታቸው መግቢያ ላይ አኑረውታል። ይህንን አስለቃሽ ታሪክ የሰራተኛ ሰፈር እናቶች የሚጠይቃቸው ቢያገኙ ይተርኩታል። ህዝባዊ ክለብነቱን እንደያዘ ቀጥሎ … ኖሮ ኖሮ… አሁን ቅዱስ ጊዮርጊስ ሆኖ እየኖረ ይሁን የሚታወቅ ነገር የለም። የቅዱስ ጊዮርጊስ ህዝባዊነት አሁን አይታይም። “በባለሃብቶች” እጅ ወደቀ ቢባልም ” የእኔ” የሚለው ነገር ይኑረው አይኑረው የሚታወቅ ጉዳይ እንደሌለ ግን ብዙዎች ያጉረመርማሉ። ይህንን ጉዳይ ጠንቀቀው የሚያውቁትና ገላልጠው ሊያስረዱ የሚችሉት በአንድ ወቅት የቅዱስ ጊዮርጊስ ባለቤት ነን ብለው እንደተነሱ አፋቸውን እንዲዘጉ የተደረጉት የፒያሳ ሰዎችና የክለቡ አፍቃሪዎች በመሆናቸው የተገለሉት ብቻ ናቸው።
